Mellékletek száma: 1

2006. június 19.

Tárgy: Pályázat Külügyi Biztos posztra, 2006/2007-es tanévre

Pályázat benyújtója: Újváry Angelika

Magamról: 2000-ben iratkoztam be először az ELTE TTK matematika szakára. 2002-ben kiegészítettem az informatika szakkal. A következő szemeszterben tulajdonképpen már csak a végzősök előtt álló teendőim maradnak. HÖK-ös pályafutásom is sok évre nyúl vissza.

Elképzeléseim, terveim: A Külügy elég tág fogalom. Sok feladatból áll egy külügyes munkája. Talán két nagy csoportra lehetne bontani:

Magyar hallgatókért

Külföldi hallgatókért

Ahhoz, hogy eredményes legyen a külügy munkája egy csapatra van szükség. Egy-egy nyílt nap megszervezéséhez, külföldi ösztöndíjak felkutatásához egy ember nem elég. Az elmúlt években valahogy nem sikerült ezt megszervezni, ezért idén erre nagyobb hangsúlyt fektetnék. A győriek csapatmunkája irigylésre méltó. Bár olyan csapatot nem hiszem, hogy itt meg lehet csinálni, de mégis úgy gondolom, hogy a mi karunkra is járnak olyan hallgatók, akik képesek lennének ahhoz hasonló rendezvényeket szervezni.

A két területről bővebben:

- Magyar hallgatókért

Mit tehetünk a magyar hallgatókért? Nem csak abban tudunk segíteni, hogy megmondjuk nekik, hogy milyen típusú ösztöndíjak vannak és kinél, hol tudnak érdeklődni. Én az alábbi lehetőségeket látom:

Ösztöndíjak

Nyílt nap

Új kapcsolatok

Nyílt napot azért kell szervezni, mert az felkelti a hallgatók érdeklődését. Nem csak kifejezetten ösztöndíjakról, de munkalehetőségekről is lehet olyankor tájékoztatni a hallgatókat. Az őszi nyílt napon 12 szervezet képviseltette magát. Volt, aki tanulással kapcsolatos információkat osztott meg, mások meg a külföldi munkalehetőségeket ajánlották.

Új kapcsolatok: ERASMUS partner egyetemeinek számát lehetne tovább növelni, CEEPUS lehetőségek bővítése (jelenleg csak geológusok tudnak részt venni ebben). Távoli országok is egyre jobban közelednek felénk. Új-Zélandiak már voltak nálunk. Egy-egy ilyen új kapcsolat létrehozásához mindenképpen kell találni egy olyan oktatót, aki felvállalja a kapcsolat fenntartását, segít a partner egyetemekkel való kommunikációban. Mi kezdeményezhetjük, de a folytatás már nem csak rajtunk múlik. Az is megnehezíti a dolgot, hogy nálunk a bologna rendszer csak most indul.

Ösztöndíj: az ERASMUS megint változni fog, de most az egész rendszer megváltozik, mert az EU több pénzt különített el. Ebben a munkában szükség van a hallgatói érdekképviseletre. A még el nem készült Kiadvány véghezvitele. Egy olyan kiadvány, amely segítséget nyújt a hallgatónak abban, hogy elinduljon az ösztöndíjak feltérképezésében. Valószínűleg elkészül az ELTE-s keresőrendszer, amely szakokra bontva megkeresi az ösztöndíj lehetőségeket. Ennek ötletét Gulyás Lóránt (IK HÖK Külügyi Elöljáró) vetette fel a téli vezetőképzőn. Azóta csak egy béta változat készült el.

- Külföldi hallgatókért

Bár még nem sok külföldi hallgató jön a TTK-ra, azért ezeknek a hallgatóknak is szeretnénk segítséget nyújtani. 2005 szeptemberébe elindult a EHKB (EHÖK Külügyi Bizottság) által egy közös mentorrendszer. Lényege, hogy közös programokat szervezünk nekik, mentorok segítenek szállás ügyben, beiratkozásban. Érkezéskor fogadják őket, stb. Erről külön dokumentumot csatoltam (Külügy melléklet).

Minden karon van főmentor. Jelenleg a TTK-n én vagyok. A mentor pályáztatás már megtörtént, így a következő évre vannak mentoraink. A koordinátoroktól várom a visszajelzést arról, hogy mely szakterületen hányan és mikor jönnek külföldi hallgatók. A BTK-n nagyon sok külföldi hallgató érkezik, a mentorok száma pedig kevés. Ezért a TTK-BTK szakos hallgatóknak ajánlottam a BTK-s mentorkodási lehetőséget, ha nagyon szeretnének mentorok lenni. (Volt már rá példa, hogy a hallgató maga kérdezett rá ()

Emellett szeretném kiépíteni a kapcsolatokat a MAFIHE-vel, IAESTE-vel és az EBIHAL-lal.

Ezeket a feladatokat egyedül nehéz megcsinálni. Egy csapat sokkal többet tud tenni és jóval hatékonyabban. Ha valaki érez lelkesedést rendezvény szervezéshez, honlapok kutatásához, akkor ajánlom a külügyi csoportot.

Ami az információ továbbítást illeti arra gondoltam, hogy a külügyes faliújságot bővíteni lehetne. Időnként a sok konferenciai meghívó, külügyes rendezvények plakátjai és egyéb felhívások nem férnek el. A honlapot továbbra is karbantartanám, Nyúzban is megjelenne külügyes cikkek. A levelező listákat nem szeretném terhelni nagyon, csak a legfontosabbakat hirdetném.

Most elöljáróban ennyit szerettem volna írni a terveimről. Az alakuló közgyűlésen lehetőség lesz kérdéseket feltenni, de ha szeretnél írni nekem, akkor azt a következő címre megteheted:

castle@ttkhok.elte.hu.

Budapest, 2006. június 19.	Újváry Angelika

EÖTVÖS LORÁND TUDOMÁNYEGYETEM

TERMÉSZETTUDOMÁNYI KAR

HALLGATÓI ÖNKORMÁNYZAT

1117 Budapest, Pázmány Péter sétány 1/A.

Telefon/fax: 372-2654

ELTE TTK HÖK Titkár

2006-06-19

Újváry

ELTE TTK HÖK